পুরসভা ভোটে যুযুধান দলগুলির মধ্যে নিজেদের নির্বাচনী ইস্তেহার প্রথম প্রকাশ করল বিরোধী দল বামফ্রন্ট। ইস্তেহারে তাদের প্রতিশ্রুতি নির্বাচিত হলে তাঁরা ত্রুটিমুক্ত হয়ে কাজ করার চেষ্টা করবে।
 ওয়েব ডেস্ক: পুরসভা ভোটে যুযুধান দলগুলির মধ্যে নিজেদের নির্বাচনী ইস্তেহার প্রথম প্রকাশ করল বিরোধী দল বামফ্রন্ট। ইস্তেহারে তাদের প্রতিশ্রুতি নির্বাচিত হলে তাঁরা ত্রুটিমুক্ত হয়ে কাজ করার চেষ্টা করবে। বামেদের অভিযোগ, সাধারণ মানুষের স্বার্থে নয়। রাজ্যে তৃণমূল কংগ্রেস পরিচালিত পৌরসভাগুলি চলছে প্রমোটারদের স্বার্থে। শাসকদলকে কাঠগড়ায় তোলার পাশাপাশি নিজেরা  কোথাও জিতলে কী কাজ করবেন তাও বিস্তারিত রয়েছে ইশতেহারে। ইশতেহার প্রকাশ করে বিমান বসু বলেন আগে যা ত্রুটি হয়েছিল সেই ত্রুটি কাটিয়ে কাজ করার চেষ্টা করবে বামেরা। এবারের নির্বাচনে এলাকায় এলাকায় বৃহত্তর বাম ঐকের ডাক দিয়েছে বামফ্রন্ট। প্রয়োজনে বাম মনোভাবাপন্ন কোনও ব্যক্তিকেও প্রার্থী হিসাবে সমর্থন করবে বামফ্রন্ট। তবে এখনও পর্যন্ত এসইউসি আই এবং সিপিআইএম(এল)-এর সঙ্গে সমঝোতা হয়নি বলেই জানিয়েছেন বিমান বসু।